b'\n_START_ARTICLE_\nKristen Wiig\n_START_SECTION_\nKarriere\n_START_PARAGRAPH_\nKristen Wiig er best kjent som fast skuespiller i sketsj-komiserien Saturday Night Live. Hun har ogs\xc3\xa5 spilt i en rekke kjente filmer, og har kanskje f\xc3\xa5tt mest oppmerksomhet for komedien Bridesmaids (2011), der hun spilte hovedrollen Annie Walker. Hun har ogs\xc3\xa5 v\xc3\xa6rt med i filmer som Knocked Up (2007), Dumpet av Sarah Marshall (2008), Adventureland (2009), Date Night (2010) og Paul (2011). Hun har ogs\xc3\xa5 spilt gjesteroller i TV-seriene 30 Rock, The Simpsons og Arrested Development._NEWLINE_I tillegg har hun l\xc3\xa5nt bort stemmen til flere kjente animasjonsfilmer, som Istid 3: Dinosaurene kommer (2009), Dragetreneren (2010), Grusomme meg (2010) og oppf\xc3\xb8lgeren Grusomme meg 2 (2013). Det spesielle med hennes involvering i Grusomme meg-filmene er at hun byttet karakter fra f\xc3\xb8rste til andre film._NEWLINE_Hun var ogs\xc3\xa5 med p\xc3\xa5 \xc3\xa5 skrive manuset til Bridesmaids, som hun sammen med Annie Mumolo fikk en Oscar-nominasjon for.'